Americanul Andy Roddick, fost lider ATP și câștigător la US Open 2003, a anunțat în cadrul podcastului său că a suferit de cancer de piele în urmă cu mai mulți ani.
Andy Roddick a dezvăluit că a suferit de cancer de piele
Jucătorul american de tenis, în vârstă de 41 de ani, a făcut anunţul săptămâna trecută în cadrul podcastului său „Served with Andy Roddick".
„Am avut diferite tipuri de cancer de piele de când am încetat să mai joc. Mi-a fost extirpată o tumoare cu celule scuamoase de pe buză în urmă cu cinci sau şase ani, nu am menţionat niciodată acest lucru", le-a spus el fanilor săi, conform News.ro.
El i-a sfătuit pe tinerii jucători să fie atenţi la soare pe terenuri, protejându-se de razele UV.
Andy Roddick a urcat pe locul 1 ATP pe 3 noiembrie 2003. A câștigat US Openul (ediția din 2003) și a mai disputat finale la Wimbledon (2004, 2005 și 2009). A adunat din premiile din tenis suma de $20,640,030.
Protect your body, it takes you everywhere ☀️ pic.twitter.com/SrP1II6o0a
— Served with Andy Roddick (@Served_Podcast) May 9, 2024